medieval-data/medieval-latin-ner-HOME-Alcar huggingface dataset:
Ego Hugo , Dei gratia Sancti germani de Pratis humilis abbas , et totius ejusdem loci conventus , notum facimus tam presentibus quam futuris , non concessisse abbatisse et conventui de Porrois ut liceat eis tenere de nobis ad censum , et in perpetuum sine perturbatione aliqua possidere tres quarterios vinee sitos in territorio de Meudon , et quinque quarterios apud Lovecienes , sub censu duorum solidorum parisiensium quorum sexdecim denarii singulis annis reddentur in octabis Sancti Dyonisii apud Cellam , priori ejusdem loci , relicti vero octo denari apud Yssiacum , salvis nobis omnibus rebus que de censiva possunt pervenire et debent . Predictis monialibus non licebit dictas vineas dare ad incrementum census . Et si forte eedem vinee extra manus earum aliquo tempore devenerint , idem juris omnino in eis habebimus quod in aliis censivis nostris habemus , et ad dominium nostrum sicut prius erant , sine contradictione revertentur . In cujus rei testimonium presentes litteras sigillorum nostrorum munimine precepimus roborari . Actum anno gracie millesimo ducentesimo decimo septimo , mense augusti .
Henricus , Carnotensis archidiaconus , omnibus presentes litteras visuris in Domino salutem . Noverint universi presentes pariter et futuri Petrum de Clauso , apud Abluyas in presentio nostra , in perpetuam elemosinam contulisse abbatisse et conventui de Portu Regio terram duos recipientes sementure modios in terra quam tenebat a domino Guillelmo de Danervilla , milite . Hanc autem elemosinam concessit et approbavit dictus Guillelmus , miles , coram nobis in villa memorata . Quod ut memoriter firmiterque teneatur , ad petitionem partium , presentes litteras notari fecimus et sigilli nostri munimine roboravi . Actum anno Verbi incarnati millesimo ducentesimo septimo decimo , mense februario .
Ego Andreas Polins , miles , notum facio universis presentes litteras inspecturis quod Egidius de Athies , in presentia mea constitutus , laudavit et concessit elemosinam quam Maria , cognata mea , soror Federicis , militis de Monlegnon , dedit monialibus de Portu-Regis , scilicet quidquid habebat apud Tornenfuie quod pertinebat ad feodum Egidii , et idem Egidius de me dictum feodum tenebat . Hunc autem laudationem ab Egidio factam laudavi et concessi . Quod ut ratum permaneat presentes litteras sigilli mei munimine roboravi . Actum anno gratie millesimo ducentesimo septimo decimo , mense aprili .
Reginaldus , Dei gratia Carnotensis episcopus , universis primis et posteris presentem paginam inspecturis , salutem in Domino . Notum facimus quod quum abbatissa et conventus sanctimonialium de Porregio Ascelinam filiam Hugonis de Marchesio , militis , in sororem , Dei et caritatis intuitu , gratis receperant , post modum dictus miles , in nostra presentia constitutus , ne dictam filiam suam nuptam Christi parte sui patrimonii relinqueret indotatam , ecclesie de Porregio et monialibus ibidem Deo servientibus , dedit et concessit in perpetuam elemosinam pro portione dicte filie sue , unum modium bladi annui redditus in granchira sua de Marchesio vel de Louvilla , singulis annis percipiendum ad mensuram parisiensem vel de Dordan et tres modios vini in vinea sua de Marchesia annuatim percipiendos ad mensuram dicti castri , et decem solidos in censu suo de Marchesio , die festo Sancti Remigii annuatim percipiendos . Ut autem donum ejus ratum et stabile permaneat , ad petitionem ipsius Hugonis presentes litteras in testimonium sigillo nostro fecimus roboravi . Actum Carnoti anno Dominice Incarnationis millesimo ducentesimo septimo decimo , mense aprili .
Universis Christi fidelibus ad quos presens pagina pervenerit , B . Malliaci dominus , veram in vero salutari salutem . Notum sit omnibus quod Terricus Rogarita , et Agnes , uxor sua , pro salute animarum suarum et antecessorum suorum dederunt Domino et Beate Marie et monialibus de Porregio in elemosinam quandam domum que fuit Garnerii , filii Fulcardi , et pratum situm apud Mesnil juxta molendinum Herchenout et quatuor solidos et sex denarios censuales habendos annuatim apud Balolet , et sex denarios in vinea Hardoini Molin , tali conditione quod anniversarium ipsius et uxoris ejus fiat in abbatia singulis annis , et ipso die ministretur pitancia conventui de redditibus predictis , scilicet feno prati . Quod ut ratum sit ego Bucherius et M . uxor mea , et domina M . , mater mea , ab omni actione et omni servitio nobis et heredibus nostris pertinentibus in perpetuum concessimus et sigilli mei munimine roboravi . Actum anno Domini millesimo ducentesimo decimo octavo .
Petrus , Dei gratia Parisiensis episcopus , omnibus presentes litteras inspecturis salutem in Domino . Notum facimus quod Matheus de Meudon , miles , dedit et concessit monialibus Sancte Maria de Porregio pro anime sue et Marthe uxoris sue et antecessorum salute , tria sextaria ordei et totidem hibernagii in sua decima de Meudon ad mensuram ejusdem ville . Si autem ordeum non sufficeret de avena suppleretur defectus . Item dedit eisdem monialibus dupplarium vini in decima sua de Meudon et quandam mensuram in eadem villa salva tamen justicia domus illius , pro qua moniales reddent eidem in festo Sancti Andree tres denarios censuales . Hoc autem voluit et concessit Stephanus de Meudon , miles , de cujus feodo omnia predicta movebant . Insuper idem Stephanus et predictus Matheus super hiis fidem suam corporaliter prestiterunt . Ad hoc Martha , uxor ipsius Mathei , coram Johanne , presbytero de Meudon , hec voluit et concessit , sicut nobis fideliter recitavit . Actum anno Domini Mº CCº Xº VIIIº , mense julio .
Noverint universi quod ego Buchardus , dominus Malliaci et Matildis , uxor mea , quitavimus et dedimus monialibus de Porregio quadraginta solidos parisiensium et novem denarios et obolem quos solebant reddere nobis de nemore Molerez quod pertinebat ad hereditatem predicte Matildis , uxoris mee usque ad magnam viam que vocatur la Chevee de Bulloher que dividit dictum nemus de deffes de Removilla , pro remedio animarum nostrarum et patrum et matrum et antecessorum nostrorum , libere et quiete in perpetuam elemosinam possidendos , salva justicia nostra . Quitavimus etiam viginti solidos quos Simon Monachus , miles , emerat de canonicis de Faleise quos Matheus pater meus , dederat eis in quodam furno sito in Vetere Judea Parisius . Concessimus etiam quandam domum apud Marleium quam Odelina dedit eis in elemosinam , salva justicia nostra . Et si forte contigerit ut vendatur , vel quoquo modo a predictis monialibus alienatur censum et quidquid donavimus habere volumus . Quod ut ratum sit , sigilli mei munimine roboravi . Actum anno gratie millesimo ducentesimo octavo decimo .
Notum sit omnibus presentibus et futuris quod ego Germundus de Pasticiis , pro remedio anime mee et antecessorum meorum , dono et concedo in puram et perpetuam elemosinam domui Porregii , decimam meam totam quam habeo in Albavilla et in Mansio , ob eadem domo in perpetuum quiete et pacifice possidendam . Quod ut ratum sit et firmum , presentes litteras sigilli mei impressione munivi anno Domini millesimo ducentesimo decimo octavo , sexto calendas februarii .
Notum sit tam presentibus quam futuris quod Laurencia , uxor Symonis de Rossegni , laudavit et fide interposita concessit invadiationem grosse decime de Goherville quam Symon , dominus suus , domui de Porrois invadivit pro triginta libris parisiensium scilicet quartam partem que ei contingit . Est autem conditio talis inter eos quod licebit ei redimere a futuro marcio usque in annum et de tunc a marcio in marcium . Hoc autem factum est coram me , S . decano Castrifortis . Ut autem hoc firmiter teneatur presenti pagine sigillum meum apposui . Actum anno domini millesimo ducentesimo sexto , mense julio .
Officialis archidiaconi Parisiensis , omnibus presentes litteras inspecturis , salutem in Domino . Notum facimus quod cum causa verteretur coram nobis inter abbatissam et conventum de Porrois ex una parte , et Guillelmum de Claciaco militem , ex altera , supra quadraginta solidis parisiensium quod dicte abbatissa et conventus dicebant sibi legatos fuisse in elemosinam a defuncto Theobaldo de Claciaco , clerico , fratre dicti Guillelmi , singulis annis in censu de Grooleio , percipiendos . Lite super hoc coram nobis legitime contestata , testibus receptis , attestationibus publicatis , rationibus et allegationibus hinc inde propositis et plenius intellectis , habito prudentiam vivorum consilio , per definitivam sententiam adjudicavimus dictis abbatisse et conventui de Porrois contra predictum militem prefatos quadraginta solidos in predicto censu de Groolaio percipiendos . In cujus rei testimonium et memoriam presentes litteras fieri fecimus et sigilli curie archidiaconi Parisiensis munimine roborari . Actum anno Domini millesimo ducentesimo decimo nono , mense decembri .
Universis presentes litteras inspecturis , Ernaudus , Parisiensis archidiaconus , salutem in salutis auctore . Noverit universitas vestra quod Simon de Braya , bone memorie , in ultima voluntate sua , pro remedio anime sue , legavit abbatisse et conventui de Porrois domum sitam Parisius in Halis que fuit defuncti Hugonis Petrarii , in censiva domini regis . Emelina vero de Darenciaco soror dicti Symonis , ordinatrix et executrix testamenti ipsius , abbatissam de Porrois de predicta domo , in nostra presentia , investivit fide data , promittens quod in eadem domo de cetero nichil penitus reclamabit . In cujus rei memoriam et testimonium presentes litteras , ad petitionem parcium , sigilli nostri fecimus roboravi . Actum anno Domini millesimo ducentesimo nono decimo , mense januario .
Philippus , Dei gratia Francorum rex . Noverint universi presentes pariter et futuri quod elemosinam quam Symon de Braya , clericus , fecit abbatisse et conventui de Porrois , de quadam domo sua sita Parisius in Halis , in censiva nostra que fuit Hugonis Petrari , volumus et ratam habemus . Et ut perpetuum robur obtineat , salvo censu nostro ejusdem domus et burgesia nostra et salvo jure et justicia nostra , presentem paginam sigilli nostri auctoritate roboramus . Actum Parisius anno Domini millesimo ducentesimo decimo nono , mense februario .
Conradus miseratione divina Portuensis et Sancte-Ruffin , episcopus , apostolice sedis legatus , universis sancte matris Ecclesie filiis , abbati Cisterciensi et universis coabbatibus ejus et fratibus sub eodem ordine Deo servientibus , salutem et apostolicam benedictionem . Contingit interdum quod nonnulli propriis incombentes abbatibus dum sanctionum sensum legitimum ad sua vota non habent accomod . superinducunt ad ulterinum intellectum in temporali compendio eternum dispendium non timentes . Sane sicut audivimus quidam suo nimis inherentes ingenio nimium voluntarii concilii generalis interpretes de novalibus post idem concilium acquisitis a vobis intendunt decimas extorquere . Ne super hiis vos contingat indebita molestatione vexari , nos interpretationem illorum intellectui constitutionis predicti concilii super Cisterciensibus decimis edite asserimus peregrinam . In ipsa quidem expresse continetur ut de alienis terris a modo adquirendis si eas propriis manibus aut sumptibus colueritis decimas persolvatis ecclesiis quibus ratione prediorum antea solvebantur . Unde si ad prope positum aciem discretionis excederunt advertentes , nichilominius de quibus novalibus apostolica sedes intelligat indulgentiam super tabulis piis locis concessam non sibi certa novalia nove interpretationis ludibrio fatigarent . Inhibemus igitur auctoritate presentium ut nullus fol . 110 a vobis de novalibus a tempore concilii excultis vel in posterum propriis manibus aut sumptibus excolendis decimas exigere aut extorquere presumat . Nulli ergo omnino hominum liceat hanc paginam nostre inhibitionis infringere vel ei ausu temerario contraire . Si quis autem hoc attemptare presumpserit , indignationem omnipotentis Dei et beatorum Petri et Pauli apostolorum ejus se noverit incursurum . Datum Laterani IIIº nonas januarii , pontificatus nostri anno tercio . In cujus rei testimonium sigillum nostrum presenti pagine duximus apponendum . Datum apud Comban . VIº idus augusti .
Galterus , divina permissione Carnotensis ecclesie minister humilis , omnibus presentes litteras inspecturis , salutem in Domino . Noveritis quod Guillelmus Philippi invadiavit pro quadraginta libris parisiensium capitulo Sancte Crucis de Stampis , quinque modios et dimidium ybernagii in decima sua sita in territorio de Balliunvilla et de Rutuariis , salvo jure nostro in omnibus , consentiente presbitero Sancti Scubiculi in cujus parrochia sita est decima supradicta . Ita videlicet quod predictus Guillelmus , dictam decimam , solutis dictis quadraginta libris , de marcio in marcium redimere poterit . Gaufridus Philippi istud voluit et concessit , de cujus feodo erat dicta decima , fide prestita corporali se plegium obligavit . Hujus rei tenende et garantizande , Reginaldus de Villers et Garinus de Guillervilla et Thomas de Centeingnonvilla et predictus Gaufridus Philippi fide sua in manu nostra prestita plegios obligaverant . Nos vero istud voluimus et laudavimus et ad petitionem partium litteras istas fecimus roboravi . Actum anno gracie millesimo ducentesimo decimo nono , mense martio .
Stephanus parisiensis archidiaconus universis presentes litteras inspecturis , salutem in Domino . Notum facimus quod constituti in presencia nostra Philippus de Vallemorier et Eramburgis , uxor ejus , dederunt pro remedio animarum suarum et antecessorum suorum in puram et perpetuam elemosinam abbacie de Porrois , cisterciensis ordinis , quintam partem tocius hereditatis eorum , tam in vineis quam in terris et aliis possessionibus que movent ex parte dicte Eramburgis ita tamen quod dictas possessiones quamdiu vixerint possidebunt et post mortem sepedicte Eremburgis redibit illa quinta pars ad prefatam abbaciam . Abbatissa vero et conventus de Porrois pro predictas possessiones solvent singulis annis ecclesie Sancti Lamberti quinque solidos tali modo quod ecclesia recipiet duodecim denarios et presbyter quatuor solidos pro anniversariis dictorum Philippi et Eramburgis faciendis post decessum eorum . In cujus rei memoriam et testimonium ad petitionem parcium presentes litteras sigilli nostri impressione roboravimus . Actum anno gracie millesimo ducentesimo vicesimo , mense mayo .
Universis Christi fidelibus ad quos presentes littere pervenerint , frater Thomas de Vallibus Sernaii dictus abbas , salutem in vero salutari . Notum facimus quod eum Emelina relicta Ade de Darenciaco , dilectis in Christo abbatisse Porretarum et ejusdem conventui domum in campellis juxta Halas , in censiva domini regis et insuper viginti libras parisiensium ad emendos redditus contulisset , ad sustentationem cujusdam capellani qui in ecclesia abbatie supradicte pro remedio anime defuncti Symonis de Braya , clerici , fratris Emeline et pro animabus parentum et antecessorum eorumdem et animabus ipsius Emeline et Guillermi , filii ejus , cum viam universe carnis ingressi fuerint , divina , diebus singulis , perpetuo tenebitur celebrare , prout in litteris dictarum abbatisse et conventas plenius continetur et Emeline a monialibus fuisset concessum . Nos concessionem dilectorum in Christo filiarum , pensata utilitate earum , ratam et firmam habuimus , assensum et auctoritatem quam habebamus in earum ecclesia ratione provisionis imparcientes eidem . In cujus rei memoriam et testimonium presentes litteras , ad petitionem abbatisse et conventus , sigilli nostri munimine duximus roborandus . Actum anno Domini millesimo ducentesimo vicesimo .
Ego Guido dominus Caprosie , notum facio universis presentes litteras inspecturis quod Helisendi , uxore mea , concedente et fratribus meis et universis consuetudinariis concedentibus qui habent suum usuarium in memoribus Campi Garnierii , concessi et donavi pro anima mea et antecessorum meorum , in perpetuam elemosinam , decem arpenta boscorum sita in nemoribus Campi Garnierii sanctimonialibus abbacie de Portu Regio libere et quiete possidenda , juxta illud nemus quod habent pro anima patris mei . Et ut hec donatio rata et inconcussa permaneat , sigilli mei munimine roboravi . Actum anno gratie millesimo ducentesimo vicesimo , mense mayo .
G .alterus , Dei gratia Carnotensis episcopus , omnibus ad quos presens scriptum pervenerit , salutem in Domino . Noverit universitas vestra quod Guillermus et Balduinus de Guillervilla , fratres , in nostra presencia constituti , quidquid habebant in decima de Rupturis continente duodecim modios seminis , sita in parrochia Sancti Scubiculi , monialibus de Portu Regis pignori obligarunt pro quadraginta libris parisiensis monete , de marcio in marcium redimendum fide ab ipsis in manu nostra corporaliter prestita quod obligationem firmiter observarent . Hanc autem conventionem Gaufridus de Guillervilla , frater dictorum , de cujus feodo movebat decima , concessit et fide prestita manu cepit . Preterea dicti Guillelmus et Balduinus fidejussores constituerunt de hac pactione , Bricium Sancti Scubiculi et Garinum de Guillervilla , qui fide tenentur quod si quis defectus acciderit , tamdiu captionem tenerent apud Carnotum , ad submonitionem nostram , donec inde ad plenum dictis monialibus satisfactum fuisset . Et hoc actum est assensu et voluntate Bricii presbiteri Sancti Scubiculi . Nos autem insuper ad majorem firmitatem predictam obligationem ad petitionem partium , auctoritate presentium et sigilli nostri caractere confirmamus . Datum anno gracie millesimo ducentesimo vicesimo , mense maio .
Ego Guido , dominus Caprosie , omnibus presentes litteras inspecturis notum facio quod novelle domui de Porrois pro octies viginti libris parisiensium vendidi molendinum quod habebam apud Germevillam et terram et pratum juxta molendinum et pratum sub molendino quod Rochia appellatur et boscum meum prope Porrois situm ex altera parte rivi sicut signa et mete determinant . Et feodum meum concessi acquirendum si poterit ab eis acquirere qui habent dominium . Domus etiam predicta non habebit capras , nec alia pecora domus infra quinquienium non poterunt intrare nemora mea secta sicut communibus terre inhabitantibus , nisi specialiter hoc concederem et la suite comme dans l'acte qui suit , qui est le même acte passé devant l'évêque de Paris . Anno domini Mº CCº VIIº , mense augusto .
Guillelmus , Dei gratia Parisiensis episcopus , omnibus presentes litteras inspecturis , in Domino salutem . Notum facimus quod Petronilla Alvelnensis in presentia nostra constituta , contulit abbacie de Portu Regio in perpetuam elemosinam decem solidos parisiensium singulis annis in octabis Pasche in fenestra sua que est super Magnum Pontem per manum illius qui dictam fenestram tenebit percipiendos . Hanc autem elemosinam dicta Petronilla fide prestita in manu nostra se promisit inviolabiliter servaturam . Quod ut ratum permaneat , ad petitionem dicte Petronille presentibus litteris sigillum nostrum duximus apponendum . Actum anno Domini millesimo ducentesimo vicesimo , mense decembri .
Guillelmus , Dei gratia Parisiensis episcopus , omnibus presentes litteras inspecturis , salutem in Domino . Noverint universi quod Guillelmus , miles de Claciaco , et Agnes , uxor sua , in presencia nostra constituti , confessi sunt defunctum Theobaldum , fratrem dicti Guillelmi , legasse in extrema voluntate sua abbacie de Porrois quadraginta solidos annui redditos in censu suo de Groolaio , et hoc legatum concesserunt , fide media promittentes quod de cetero super hiis non molestabunt , nec faciant molestari . In cujus rei testimonium , ad petitionem ipsorum Guillelmi et uxoris sue , presentes litteras sigilli nostri munimine fecimu robosrari . Actum anno Domini millesimo ducentesimo vicesimo , mense decembri .
Galterus Dei gratia Carnotensis episcopus . Noverit universitas vestra quod Willermus , miles de Manso Hodebolt , laudavit et concessit decimam Germundi de Pasticiis quam dedit in puram perpetuam elemosinam abbatie Portus Regi in agricultura sua de Manso Hodebolt , hanc concessit prefatus Willermus eidem abbatie et uxor ejus , si quid in eadem decima racione dotis clamare poterat . Preter hoc jam dictus Willermus decimam suam quam habet in predicta villa vendidit prefate domui pro quindecim libras . Et hanc venditionem et prefatam donationem voluntarie in manu nostra fiduciavit tam ipse quam uxor ejus . Hoc ipsum concessit Guido de Berthecuria . Et jam dictus Willermus domino plenam concessionem sub prefata fide , procurare promisit . Quod si eamdem concessionem dominis extorquere non possit , redderet , prenominate domui , infra tres septimanas submonitionis audite , quindecim libras et centum solidos si in procuranda causa decime retinende expenderentur . Ut autem tam prioris donationis quam posterioris venditionis factum contra posterorum calumpnias stabile perseveret , tocius rei tenorem litteris presentibus , reique veritatem perhibentibus et sigilli nostri impressione signatis , ad utriusque partis intanciam , divine pietatis intuitu , sepe dicto monasterio curavimus confirmare . Actum anno gracie millesimo ducentesimo vicesimo , mense marcio .
Ego Guido , dominus Caprosie , notum facio tam presentibus quam futuris quod ego de concensu Helissendis , uxoris mee , et fratrum meorum Milonis et Hervei , accensi abbatie de Portu Regis sexaginta arpenta terre sita in territorio de Campo Guarnierii , pro quinque modiis avene annuatim infra festum Beati Andree percipiendis . Dedi etiam eis unum arpentum terre prope eadem terram ad faciendum herbergagium libere possidendum , salva omni mea justicia extra porpisium dicti herbergagii . Concessi etiam quod manentes in eodem herbergagio usuarium suum in nemoribus de Campo Guernierii , sicut alii consuetudinarii libere percipient et quiete . Quod ut ratum et inconcussum permaneat , presentem cartam sigilli mei munimine roboravi . Actum anno Domini ducentesimo vicesimo primo , mense marcio .
Soror Amicia , dicta abbatissa totusque conventus Sancti Antonii Parisiensis , omnibus presentes litteras inspecturis salutem in Domino . Notum facimus quod viginti sertarios hybernagii ad mensuram stampensem quos habebamus in decima de Gratelou , singulis annis percipiendos , collatas nobis a domino Roberto de Platello , milite , in perpetuam elemosinam , dedimus et concessimus abbatisse et conventui de Porregio , pro decem arpentis terre orabilis sitis inter Alnetum et Salviniacum quos habebant de elemosina bone memorie viri nobilis Roberti Malivicini . Ita quod in dicto blado nichil penitus de cetero reclamabimus . Ne autem supra dicto excambio , facto inter nos pro bono et utilitate utriusque domus , nostre videlicet et sue , aliqua inter posteros possit oriri calumpnia , ad jam dicti excambii testimonium et perpetuam firmitatem obtinendam , presentes litteras fecimus adnotari et sigilli nostri impressione roborari . Actum anno Domini millesimo ducentesimo vicesimo primo , mense aprili .
Nos Thomas dictus abbas Vallium Sarnaii , notum fieri volumus universis quod nos vendictimus conventui Portus Regis duas pecias vinearum quas habebamus inter Medonem et Issiacum pro triginta libris parisiensium . In cujus rei testimonium et confirmationem presentem cartam scribi fecimus et sigilli nostri munimine roborari . Actum anno Domini Mº CCº XXº IIº , mense februarii .
Ego Matheus de Malliaco , miles , notum fieri volo universis quod ego , pro salute mea et amicorum meorum , dedi in perpetuam elemosinam domui Porregii ad tenendum capellanum unum qui celebret pro defunctis , decem libras parisiensium , percipiendas annis singulis in prepositura de Malliaco , ita quod media pars ejusdem redditus , recipiatur in festo omnium fidelium defunctorum , pars alia in pascha , donec fecerim aliquam emptionem eidem domui competentem , valentem per annos singulos decem libras . Qua emptione facta , et dicte domui assignata , predictus redditus in prepositura de Malliaco ad me revertetur . Ut autem hec donatio rata et stabilis in perpetuum permaneat , sigilli mei munimine confirmavi . Actum anno domini millesimo ducentesimo vicesimo tercio , mense maio .
Ego Matheus de Malliaco , miles , notum fieri volo universis quod ego de voluntate et assensu Mabilie , uxoris mee , dedi et concessi in perpetuam elemosinam abbacie Portus Regii et monialibus ibidem Deo servientibus , amore Dei et in remediam anime mee et antecessorum meorum , omnia quecumque acquisivi apud Alnetum et Germevillam , scilicet domum meam cum toto appendente proprisio , molendinum , prata , terras , hospites , que omnia predicte moniales libere et absolute in perpetuum possideant et de ipsos ordinent prout ipsis et domui sue melius viderint expedire . Ut autem hec donatio rata et stabilis in perpetuum permaneat , presentes litteras sigilli mei munimine roboravi . Actum anno Domini millesimo ducentesimo vicesimo tertio , mense maio .
Ego Buchardus , dominus Malliaci , notum volo fieri universis quod Matheus , frater meus , dedit domui Porregii in perpetuam elemosinam annui redditus ad tenendum capellanum unum qui celebret pro defunctis , quam redditum accipiet dicta domus annis singulis in prepositura de Malliaco , medietatem in festo Omnium Defunctorum , medietatem in Pascha , donec idem Matheus fecerit aliquam emptionem competentem eidem domui valentem decem libras annis singulis , et tunc predictus redditus ad dictum Matheum revertetur . Preter hoc dictus Matheus dedit in perpetuam elemosinam predicto domui Porregii mansionem suam de Alneto cum tota proprisia et rebus omnibus quas in eodem loco acquisivit similiter ut inde capellanus unus teneatur . Que omnia ego benigne concessi et sigilli mei munimine confirmavi . Actum anno Domini millesimo ducentesimo vicesimo tertio .
Odo , Dei gratia Parisiensis episcopus , omn . ad q . per . litt . pervenerint salutem in domino . Noverint universi q . Guido , dominus Caprosie , recognovit in presentia mea se vendidisse pro octies viginti libris par novelle domui de Porrois molendinum quod habebat apud Germainvillam , et terram quam habet juxta predictum molendinum et pratum qui Magna Toscha vocatur sub dictum molendinum , et boscum suum prope Porrois situm ex altera parte rivi , sicut signa et mete demonstrant et determinant ; et feodum suum concessit eidem domui acquirendum sicut termini et mete determinant si poterit ab eis acquirere qui habeat dominium . Concessit etiam animalibus predicte domus , absque capris , pessona in nemoribus communibus . Nec pecora domus alia nemora Guidonis secta poterunt intrare infra quinquienium nisi sicut communibus terre inhabitantibus , nisi specialiter hoc concesserat . Ipse guido , si ipse vel heres suus velit essartare nemora sua predicta domus non poterit reclamare . Hoc concessit et laudavit Avelina , uxor ejusdem Guidonis , et tam ipse quam ipsa fidem dedit de facienda guarandia . In cujus rei testimonium , de voluntate dicti Guidonis , presentem cartam fieri feci et sigillo meo munivi . Actum anno Domini milleº CCº VIº mense augusto .
Guillermus , Dei gratia Parisiensis episcopus , omnibus presentes litteras inspecturis salutem in Domino . Notum fecimus quod nos duo paria litterarum subsigillo nobilis militis Mathei de Malliaco confecturum super quibusdam elemosinis factis ab ipso abbatie de Porrois ; vidimus et imperimus in hec verba : « Ego Matheus de Malliaco notum fieri volo quod pro salute mea et amicorum meorum dedi in perpetuam elemosinam domui Porregii ad tenendum capellanum qui celebret pro defunctis , etc . » . Ego Matheus de Malliaco , notum fieri volo universis quod asseusu Mabilie , uxoris mee , dedi in perp . elem . domui Porregii omnia quecumque acquisivi apud Alnetum . . . et a tempore quo moniales possidebunt hec , tenebunt capellanum qui celebret pro salute meo et amicorum meorum . Prefate vero moniales concesserunt quod locus predictus nullo modo transferetur ad alias personas , nec manebunt in loco persone alie nisi fratres et sorores aut familia domus ejusdem . Ut autem donatio hec rata stabilis , etc . Ipse autem Matheus coram nobis confessus est easdem elemosinas fecisse . Ipsa domina Mabilia , ejus uxor , coram nobis constituta , fide prestita , laudavit volens et concedens easdem elemosinas a dicta ecclesia in perpetuum possideri . Nos autem in ejus rei memoriam et confirmationem presentes litteras fieri fecimus et sigilli nostri munimine roborari . Actum anno domini Mº CCº XXº IIIº , mense junio .
Ego Margareta , domina Narbone , notum facio universis quod ego dedi in puram et perpetuam elemosinam domui Porregii centum solidos parisiensium percipiendos annis singulis in festo Sancti Dionisii in censu de Malliaco . Quod ut ratum in posterum habeatur , sigilli mei munimine roboravi . Actum anno D ni Mº CCº XXº IIIº mense julio .
Ego Margareta , domina , Narbone , notum facio universis quod ego dedi in puram et perpetuam elemosinam domui Porregii vineam quandam quam habebam apud Malliacum que vocatur vinea de Cripta . Quod ut ratum in perpetuum habeatur , sigilli mei munimine roboravi . Actum anno Domini Mº CCº XXº IIIº , mense julio .
Ego Buchardus , dominus Malliaci , notum fieri volo universis quod Adam Lupellus , in presentia mea positus , concessit in puram et perpetuam elemosinam monialibus Porregii tenere et possidere vineam de Rivo-Forchie quam dicte moniales emerant a quadam femina que vocabatur Autrudis de Vicinis per tres denarios censuales reddendas in festo-Sancti Remigii , vineam etiam de Clauso que fuit Guillermi prepositi pro tres obolas censuales reddendas in festo Sancti Remigii ; salvo jure domini sui . Ego quoque Buchardus qui partem habeo in eodem censu et de cujus feodo illa censiva principaliter movet , hoc idem concessi et ad preces dicti Ade ad perpetuam firmitatem , sigilli mei munimine confirmavi . Actum anno Domini Mº CCº XXº IIIº , mense augusto .
Ego Guido , dominus Caprosie , notum fieri volo universis quod Philippus de Vallemorier et Eremburgis uxor ejus , in presentia mea constituti , concesserant quamdam terram que sita est juxta stagnum Porregii , monialibus ejusdem loci in perpetuum possidendam pro duobus denariis censualibus reddendis annis singulis in festo Sancti Remigii . Ego autem Guido ad cujus feodum dicta terra pertinet , hoc benigne concessi et garantizare sicut debeo promisi , et ad perpetuam firmitatem sigilli mei munimine confirmavi . Actum anno Domini millesimo ducentesimo vicesimo tertio , mense septembri .
Ego Petrus de Malliaco , miles , notum facio universis presentes litteras inspecturis , quod Matildis , quondam uxor Ade de Bogival militis , cum laboraret in extremis , contulit in puram et perpetuam elemosinam abbatisse et conventui Portus Regis quinque solidos parisiensium , de voluntate et assensu prefati Ade , in censu suo de Bogival singulis annis in festo Beati Remigii percipiendos . Quia vero dicti quinque solidi movent de feodo meo , ego ad petitionem utriusque partis , presentes litteras sigillo meo roboravi . Actum anno ab incernatione D ni Mº CCº XXº IIIº mense octobris .
Noverint universi quod ego Matheus de Malliaco dedi monialibus Porregii centum solidos parisiensium percipiendos per singulos annos prima die junii in redditu meo de Mellento pro commutatione centum solidorum quos eedem moniales percipiebant in censu de Malliaco . Et ut hoc ratum in perpetuum habeatur , sigilli mei munimine confirmavi . Actum anno Domini millesimo ducentesimo vicesimo quarto , mense maio .
Ego Guido , dominus Caprosie , notum facio universis presentem paginam inspecturis quod Avelina , uxore mea consentiente , domui monialium de Porrois concedo quiete in perpetuum possidendum quidquid acquirere poterit , elemosina vel emptione vel quocumque alio justo modo , a riparia de Porrois usque ad nemus Campi Garnierii , in latum et in longum , a metis que poni feci usque ad predictum nemus . Prohibeo igitur ne quis heredum meorum in posterum quod in hunc modum a predicta domo acquisitum fuerit ab ipsa alienare compellat . Actum anno gratie millesimo ducentesimo octavo .
Noverint universi presentes litteras inspecturi quod ego Matheus de Malliaco , pro salute anime mee , patris , matris , fratrum et antecessorum meorum , dedi in puram et perpetuam elemosinam domui Portusregii centum solidos parisiensium percipiendos per annos singulos prima die marcii in redditu meo de Mellento , pro commutatione centum solidorum quos eedem moniales percipiebant de elemosina mea in censu de Malliaco , et iterum alios centum solidos parisiensium percipiendos super quintum meum singulis annis in predicto redditu meo de Mellento hiis terminis , videlicet primo die septembris quinquaginta solidos prima die decembris quinquaginta solidos ad faciendam pitanciam in anniversario meo . Et ut hoc ratum et stabile in perpetuum perseveret , presentem cartam sigilli mei munimine confirmavi . Actum anno Domini millesimo ducentesimo vicesimo quarto , mense maio .
Noverint universi quod ego Matheus de Malliaco , de voluntate et assensu Mabilie , uxoris mee , dedi in perpetuam elemosinam domui Porregii totam decimam quam comparavi de propria pecunia mea , a Guidone de Troues et Radulfo Boissel et uxore ejusdem Radulfi , que sita est in territorio de Reaus . Et ut hoc ratum in perpetuum habeatur , sigilli mei munimine confirmavi . Actum anno Domini millesimo ducentesimo vicesimo quarto , mense maio .
Ego Buchardus , dominus Malliaci , universis presentes litteras inspecturis notum facio quod de assensu et voluntate Matildis , uxoris mee et Theobaldi , filii mei primogeniti , et aliorum filiorum meorum , dedi et concessi in puram elemosinam pro salute anime mee et patris mei et matris mee , et antecessorum meorum et amicorum meorum , monialibus Porregii terram meam de Chaignai quam teneo de Petro Gatteri de Escroniis ad censum pro quindecim solidis annuatim in festo Sancti Remigii reddendis , in perpetuum libere possidendam . Predicta autem terra sita est inter terram dicti Petri et terram domini Hervei de Galardone , sicut mete dividunt . Supra dicte moniales dicto Petro quindecim solidos ad festum S . Remigii persolvent annuatim sicut ego persolvebam . Ut autem ratum et inconcussum perseveret , presens scriptum sigilli mei munimine roboravi . Actum anno Domini millesimo ducentesimo vicesimo quarto , mense julio .
Ludovicus , Dei gratia Francorum rex , universis presentes litteras inspecturis , salutem . Noveritis nos cartam dilecti et fidelis nostri Buchardi de Malliaco vidisse in hec verba : Ego Buchardus , etc . Nos autem ad ipsius Buchardi petitionem , elemosinam sicut superius annotatur , salvo omni jure , ratum habemus et sigilli nostri munimine roboramus . Actum in obsidione Rupelle anno Domini millesimo ducentesimo vicesimo quarto , mense julio .
Noverint universi quod ego Guido de Monteforti de assensu et voluntate Brienni , uxoris mee , et Filippi , filii mei , et ceterorum liberorum meorum , dedi in perpetuam elemosinam conventui de Portu Regio , viginti solidos parisiensium percipiendos singulis annis in festo Sancti Remigii , in censibus meis de Gometh . Et ut hoc ratum in perpetuum habeatur , sigilli mei munimine confirmavi . Actum anno Domini millesimo ducentesimo vicesimo quarto , mense julio .
B .artholomenus permissione divina Parisiensis ecclesie minister humilis , omnibus presentes litteras inspecturis saluten in Domino . Notum facimus quod cum Hugo de Joiaco , miles , teneret decimam quandam in parrochia de Sarcleyo , et oblata fuisset presbytero parrochie illius ut eam redimeret de manu laici , vel reciperet pignori obligatam , ipseque presbyter neutrum fecisse voluisset , cum etiam requisitus fuisset a nobis ut predictam decimam ecclesie parrochiali predicte dimitteret , et ad hoc induci non posset , ipse Hugo , miles , postmodum in manu nostra decimam illam resignavit , fide data supplicans ut eam abbacie de Porrois assignaremus . Nos vero ad petitionem ipsius et instanciam , decimam predictam abbacie assignavimus predicte . Hanc autem resignationem predicte militis et nostram assignationem , domina Margareta , uxor dicti militis , fide prestita , laudavit pariter , et concessit quidquid juris ibidem habebat ratione dotalicii , vel alio modo , eidem abbacie , sub eadem fide quittens in perpetuum . In cujus rei testimonium et memoriam , presentes litteras ad petitionem partium , sigilli nostri fecimus impressione muniri . Actum anno Domini millesimo ducentesimo vicesimo quarto , mense decembri .
Noverint universi quod Hugo de Joiaco , miles , cognomento de Molendino , de voluntate et assensu Margarete , uxoris sue , vendidit monialibus de Portu Regis totam decimam suam apud Vilers in parrochia de Sarcleyo , pro centum septuaginta libris parisiensium . Quam venditionem , ego Buchardus , dominus Malliaci , cum ad feodum meum dicta decima pertineret , laudavi et volui et concessi cum assensu et voluntate Matildis , uxoris mee , et filiorum meorum , Petri et Buchardi et aliorum ut dicte moniales candem decimam in perpetuum possideant libere et quiete . In cujus rei testimonium et confirmationem presentem cartam sigilli mei munimine roboravi . Actum anno Domini millesimo ducentesimo vicesimo quarto , mense septembri .
Ego Amaricus de Issiaco , miles , notum facio omnibus tam presentibus quam futuris presentes litteras inspecturis quod ego et uxor mea , Odelina , et heredes mei , elemosinam quam ecit de functus Matheus de Meudon , miles , et Stephanus de Meudon , miles , nepos ipisius Mathei , laudavit et concessit abbacie de Portu Regio de sex sextariis bladi et uno duplario vini et quadam mensura , laudavimus et concessimus eidem abbacie in perpetuum quiete et pacifice , quantum in nobis est , de cetero tenendam et possidendam , promittentes quod contra concessionem istam de cetero venire non attemptavimus . In cujus rei memoriam et testimonium , presentes litteras dicte abbacie sigilli mei impressione dedi roboratas . Actum anno Domini Mº CCº XXº Vº , mense aprili .
Noverint universi presentes litteras inspecturi quod ego Matheus de Malliaco , pro salute anime mee , patris , matris , fratrum et progenitorum meorum , donavi in puram et perpetuam elemosinam domui Portus Regis centum solidos parisiensium percipiendos super quintum meum , singulis annis in redditu meo de Mellento prima die decembris ad faciendum pitanciam in anniversario meo . Et ut hoc ratum in perpetuum perseveret , presentes litteras sigilli mei munimine confirmavi . Actum anno Domini millesimo ducentesimo vicesimo sexto , mense maio .
Noverint universi quod ego Buchardus , dominus Malliaci , de assensu et voluntate Matildis , uxoris mee , Petri et Buchardi , filiorum meorum , pro salute mea et predictorum M . uxoris mee , P . et B . et aliorum filiorum meorum et maxime pro salute et amore Theobaldi , filii mei primogeniti qui , Dei gratia inspirante , in abbacia Vallium Sarneiensium habitum religionis cisterciensis susceperat , donavi in perpetuam elemosinam domui Portus Regis centum solidos parisiensium percipiendos annis singulis in redditu meo de Mellento prima die junii , quem redditum excambiavit mihi Matheus , frater meus , pro decem libris quas ego habebam in feodo quem dedit comes Mellenti bone memorie domino Matheo patri nostro . Et ut hoc ratum et stabile in perpetuum habeatur , presentes litteras sigilli mei munimine roboravi . Actum anno Domini millesimo ducentesimo vicesimo sexto , mense maio .
Ego Matheus de Malliaco , miles , universis presentes litteras inspecturis , salutem in Domino . Notum facimus quod Gervasius de Sevre , in presentia nostra constitutus , ea que ex censiva sua apud Sevre domui Porregii in elemosinam collata sunt , ipse laudavit et in perpetuum habenda et tenenda predicte domui concessit . Unde ad petitionem et instanciam ipsius presentes litteras in testimonium sigilli nostri munimine roboravimus . Actum anno gratie millesimo ducentesimo vicesimo sexto , mense maio .
Noverint universi quod ego Robertus de Esenvilla , miles , dedi pro salute mea , et genitorum meorum , de assensu Marie , uxoris meo , in perpetuam elemosinam domui Portus-Regis , septem solidos parisiensium percipiendos annis singulis in octabis Sancti Dyonisii in censibus terre mee de Croceio . Et ut hoc ratum permaneat sigilli mei munimine roboravi presens scriptum . Actum anno D ni Mº CCº XXº VIº mense maio .
Ego Buchardus , dominus Malliaci , notum fieri volo universis quod Robertus de Esenvilla , miles , dedit pro salute anime sue , etc . . . . . . terre sue de Croceio . Quam donationem quoniam de feodo meo erat , ego dictus Buchardus laudavi , volui et concessi , et ad perpetuam firmitatem obtinendam sigilli mei munimine roboravi . Actum anno Domini Mº CCº XXº VIº , mense maio .
Universis presentes inspecturis , Johanna de Calvomonte salutem in Domino . Noverint universi quod ego Johanna de Calvomonte pro remedio anime mee concedo monialibus de Porregio vineas acquisitas censiva de Sevre in qua quartam partem habeo , et quidquid in dicta censiva acquirere potuerint in perpetuum quiete et pacifice possidere . Et ne dictas moniales super hoc contingat indebite molestatione vexari , sigillo meo presentes litteras roboravi . Actum anno Domini Mº CCº XXº VIº , mense octobri .
Reginaldus Dei gratia Carnotensis episcopus , omnibus ad quos presens scriptum pervenerit , in Domino salutem . Ad universorum noticiam volumus pervenire quod Reginaldus de Pruneto , miles , in nostra presentia constitutus quintam partem decime magne quam habebat apud Goherivillam domui et sanctimonialibus in loco qui dicitur Porrois Deo famulantibus , in perpetuam dedit et concessit elemosinam . Totum vero residuum quod in dicta decima habebat eisdem sanctimonialibus pro quinquaginta et una libris parisiensium vendidit . Prefatus siquidem Reginaldus , tam elemosinam quam venditionem dicte decime , prefatis sanctimonialibus factum in manu nostra spontaneus resignavit . Et nos dilectum nostrum fratrem Robertum de Ibreio , monachum de Vallibus Sarnaii , vice domus de Porrois , de prefata decima manualiter curavimus investire . Quod ut ratum firmumque perseveret presentes litteras sigilli nostri caractere in testimonium fecimus roborari . Data Colomb anno gratie millesimo ducentesimo octavo , idus novembris .
Stephanus , archidiaconus Parisiensis , universis presentes litteras inspecturis , salutem in domino . Notum vobis facimus quod , constituti in nostra presentia , Matildis , relicta defuncti Buchardi de Malliaco , Petrus et Buchardus , filii ejus , voluerunt et concesserunt , fide prestita corporali in manu nostra , ut moniales Portus Regis habeant et pacifice in perpetuum possideant centum solidos parisiensium quos contulit eis predictus Buchardus , percipiendos singulis annis in redditu suo de Mellento prima die junii , sicut in carta ejusdem Buchardi vidimus contineri . In cujus rei memoriam , testimonium et munimen , ad petitionem ipsorum , presentes litteras fecimus annotari et sigilli nostri munimine roborari . Actum anno gratie millesimo ducentesimo vicesimo sexto , mense novembri .
Ego Simon , Castellanus de Nealpha , notam facio universis quod de assensu Phanie , uxoris mee , et Symonis , filii mei primogeniti , dedi pro salute anime mee et predicte Phanie , uxoris mee , et Symonis , filii mei , et omnium amicorum meorum , in puram et perpetuam elemosinam domui Portus-Regis quidquid habebam in decima ville Sancti Remigii juxta Altam Brueheriam . Et ut hoc ratum habeatur , sigilli mei munimine roboravi presens scriptum . Actum anno Domini millesimo ducentesimo vicesimo septimo .
Ego Simon de Bordis , miles , notum fieri volo universis quod bone memorie mater domina mea Eustachia , dedit in perpetuam elemosinam conventui Portus Regis unum modium vini et quinque solidos annui redditus . Quam donationem volui et concessi et assignavi dictum modium vini percipiendum singulis annis in clauso meo de Vernolio , et assignavi predictos quinque solidos in censu vinearum mearum de Bordis in festo Sancti Martini hyemalis . Et ut hoc ratum in posterum habeatur , sigilli mei munimine roboravi . Actum anno Domini millesimo ducentesimo vicesimo septimo , mense octobri .
Noverint universi presentes pariter et futuri quod nos Matheus , dominus Montismorenciaci , et constabularius Francie , bono animo concedimus elemosinas quas bone memorie Matheus de Monte Morenciaco , patruus noster , et charissimi consanguinei nostri Buchardus et Matheus de Malliaco , filii ejusdem Mathei , fecerunt in feodo nostro de Mellento , sicut in litteris ipsorum , confectis super hoc , continetur , videlicet quinquaginta libras parisiensium . Et ut hoc ratum in perpetuum habeatur , sigilli nostri munimine roboramus . Actum anno Domini millesimo ducentesimo vicesimo septimo , mense decembris .
Noverint quod ego Petrus de Claeneio de assensu Roberti , fratris mei , et sororum mearum Odeline et Aalix , laudavi , volui et concessi quod moniales Portus Regis teneant sine contradictione vineam que vocatur la Pointe que est de censiva mea , quam donavit eisdem Guillelmus cognomento Point-l'Asne ; tali tamen conditione quod ego Petrus retinui totam decimam vinee tanquam meam et pressoragium ; ita quod vindemia dicte vinee singulis annis adducetur ad pressorium apud Floreiam et insuper dicte moniales reddant mihi et heredibus meis singulis annis in festo Sancti Remigii sex solidos censuales pro eadem vinea . Et ut hoc ratum in perpetuum habeatur , sigilli mei munimine roboravi . Actum anno Domini millesimo ducentesimo vicesimo septimo , mense januarii .
Guillelmus Dei gratia Parisiensis episcopus , omnibus presentes litteras inspecturis , salutem in Domino . Notum vobis facimus quod nos litteras domini Petri de Claeneio sigillo suo sigillatos vidimus et inspeximus in hac verba . Noverint universi . . . . . Actum anno Domini millesimo ducentesimo vicesimo septimo , mense januarii . Insuper dictus Guillelmus Point-l'Asne confessus est coram nobis se donavisse in puram et perpetuam elemosinam predictis monialibus vineam supradictam . Nos autem in hujus rei memoriam et confirmationem , presentes litteras sigilli nostri munimine fecimus roborari . Actum anno Domini millesimo ducentesimo vicesimo octavo , mense februario .
Noverint universi quod ego Odelina de Sevre donavi in puram et perpetuam elemosinam domui Portus- Regis , pro anima bone memorie domini Ingorranii , quondam mariti mei , et pro salute meo et liberorum meorum et maxime pro amore Margarite filie mee , que in eadem domum habitum religionis assumpserat , quatuor arpentos vinee in clauso meo de Sevra jure perpetuo possidendos ita tamen quod de singulis arpentis reddentur michi et heredibus meis duo denarii censuales singulis annis in festo Sancti Remigii , et insuper vindemia predicta vinee adducetur ad pressorium meum de Sevre . Si vero habitatores predicti loci , videlicet Portus Regis , fecerint quod liceat dictis monialibus in territorio de Sevra pressorium facere , ego dicta Odelina concedo illis vindemiam ejusdem vinee sibi elemosinate territorio Sevre ad pressorium ducere et ibi pertinere quiete et libere . Hanc autem donationem laudaverunt filii mei Gervasius primogenitus , Rogerus et Symon ad quos jure hereditario donatio pertinebat et mecum fecerant tam ego quam ipsi donationem obtulimus cum libro super altare Portus Regis . In cujus testimonium ego Odelina cum predicti filii G . R . et Symon , nondum milites erant , necdum sigilla habebant , de voluntate eorum presentem cartam sigilli mei munimine roboravi . Actum anno Domini millesimo ducentesimo vicesimo octavo .
Noverint universi quod nos Simon de Logiis et Nicholaus de Monasteriis , milites , de voluntate et assensu uxorum nostrarum Aales et Juliana , donavimus in puram et perpetuam elemosinam domui Portus Regis , pro salute nostra et sororum nostrarum et maxime pro salute et amore Sanceline matertere nostre , qui in eadem domo habitum religionis sumpserat , totam decimam quam nos comparavimus a Matilde de Monasterio , et sita est in territorio Montingniaci , jure perpetuo possidendam . Quod utratum in perpetuum habeatur , ego predictus Symon ad voluntatem et petitionem dicti Nickolai qui homo meus erat et sigillum non habebat , presentem cartam sigilli mei munimine roboravi . Actum anno Domini millesino ducentesimo vicesimo octavo , mense marcio .
Noverint universi quod ego Reginaldus , miles de Montingniaco , laudavi , volui et concessi elemosinam quam Symon de Logiis et Nicholaus de Monasteriis , milites fecerunt domui Portus Regis de decima quam comparaverant a Matilde de Monasterio , que sita est in territorio Montigniaci et est in feodo meo , jure perpetuo possidendam . Quod ut ratum in perpetuum habeatur , presentem cartam sigilli mei munimine roboravi . Actum anno Domini millesimo ducentesimo vicesimo octavo , mense marcio .